OpenLLM-France/wikimedia huggingface dataset:
# Perfect World (companyia)

Perfect World (simplificat:完美时空, NASDAQ: PWRD ) és una companyia xinesa de desenvolupament de videojocs especialitzada MMORPGs. Beijing Perfect World Co. va ser fundada en el 2004 per Chi Yufeng, el president de la Human Software Corporation. La companyia té com a objectiu desenvolupar jocs pel mercat amb característiques xineses. L'oferta pública inicial de la companyia al Nasdaq va ser completada el juliol del 2007.

## Videjocs desenvolupats

* Perfect World - 3D MMORPG gener del 2006
* Legend of Martial Arts - 3D MMORPG setembre del 2006
* Perfect World II - 3D MMORPG novembre del 2006
* Zhu Xian - 3D MMORPG maig del 2007
* Chi Bi - 3D MMORPG gener del 2008
* Hot Dance Party - 3D MMORPG març del 2008
* Pocketpet Journey West - 3D MMORPG octubre del 2008
* Battle of the Immortals - 2.5D MMORPG abril del 2009
* Fantasy Zhu Xian - 2D MMORPG octubre del 2009
* Dragon Excalibur - 2D MMORPG octubre del 2010
* Forsaken World - 3D MMORPG - octubre del 2010
* Empire of the Immortals - 2.5D MMORPG - Q4 2010
* Swordman Online - 3D MMORPG - A ser anunciat

## Referències

* ↑ PWRD http://www.pwrd.com/html/en/about_mile.html
* ↑ IGN. Beijing Perfect World Co. Ltd Arxivat 2012-06-17 a Wayback Machine.
* ↑ AP. Perfect World shares surge in debut. 26 de juliol del 2007.

## Enllaços externs

* Perfect World - Lloc web oficial
# Pirimidindiona

Les pirimidindiones són una classe de compostos químics caracteritzats per un anell de pirimidines substituït per dos grups carbonil.
Alguns exemples inclouen metabòlits naturals:
| Nom vulgar | Nom IUPAC | Ruta |
| Uracil | Pyrimidina-2,4(1H,3H)-diona | Biosíntesi de pirimidina |
| Timina | 5-Metilpirimidina-2,4(1H,3H)-diona | Biosíntesi de pirimidina |
| | 5,6-Diaminopirimidina-2,4(1H,3H)-diona | Biosíntesi de riboflavina |
Fàrmacs:
* Fluorouracil
* Idoxuridina
* Primidona
* Trifluridina
i pesticides:
* Bromacil
* Saflufenacil

## Referències

* ↑ U.S. Environmental Protection Agency Office of Toxic Substances D.C. 20460. 1353 Toxic Substances Control Act Chemichal Substance Inventory Volume III User Guide and Indices to the Initial Inventory Substance name index (en anglès), Maig 1979.
# Pirineus-Cerdanya

L'agrupació AECT Pirineus-Cerdanya és un organisme de cooperació transfronterera creat el 22 de setembre del 2011 per la Communauté de Communes Pyrénées-Cerdagne (que agrupa els municipis cerdans del costat nord de la frontera) i el Consell Comarcal de la Cerdanya (que agrupa els del costat sud, tan els que pertanyen a la província de Girona com a la de Lleida). Té la seu al municipi de Sallagosa, a la Cerdanya Nord.
El seu objectiu és fomentar la cooperació transfronterera en els àmbits turístic, de defensa i valoració del patrimoni arquitectònic cerdà, de la defensa i valoració del patrimoni natural, de la realització d'infraestructures i d'activitats econòmiques d'interès transfronterer, de defensa del patrimoni natural comú i realització d'accions mediambientals, així com de la realització d'estudis prospectius per a la determinació de nous àmbits d'interès comú. En definitiva, busca dotar el desenvolupament de la Cerdanya amb una certa visió de conjunt per tal de superar l'esquarterament administratiu de la vall, que es troba dividida en dos estats diferents i, del costat sud, a més, en dues demarcacions provincials diferents.
El seu àmbit territorial d'actuació és, lògicament, el perímetre de les dues entitats membres que, sumades, abarquen tota la Cerdanya. A més, els territoris, municipis i organismes dels territoris veïns (limítrofs o propers) poden participar en projectes concrets.

## Règim jurídic i funcionament

La forma jurídica que va adoptar aquest organisme és la d'”agrupació europea de cooperació territorial” (AECT, en francès GECT Groupement européende coopération territoriale), que és una fórmula prevista per la normativa de la Unió Europea.
Aquesta AECT es va constituir el 16 d'agost del 2011, amb la signatura a Sallagosa del Conveni constitutiu de l'AECT Pirineus-Cerdanya (Convention de constitution du GECT Pirineus-Cerdanya), signatura que va anar a càrrec dels respectius presidents de les dues entitats fundadores.
Segons aquest Conveni, les llengües de treball ordinàries de l'organisme són, al mateix nivell l'una que l'altra: el francès, el català i el castellà.
La legislació aplicable per a la interpretació i l'aplicació d'aquest Conveni és la legislació francesa. Tot i que abans de recórrer als tribunals, cal que un Comitè de Conciliació paritari intenti arribar a una solució de consens.

## Vegeu també

* Cooperació transfronterera
* Agrupació Europea de Cooperació Territorial
* Cerdanya
* AECT Hospital transfronterer de la Cerdanya
* Aeroport Andorra - La Seu d'Urgell

## Referències

* 1 2 «Convention de constitution du GECT Pirineus-Cerdanya» (en francès i castellà). [Consulta: 10 juny 2020].
* ↑ «Le Transfrontalier» (en francès). [Consulta: 10 juny 2020].
# Perfect Square

Perfect Square és una pel·lícula concert de la banda estatunidenca R.E.M., filmat el 19 de juliol de 2003 al Bowling Green de Wiesbaden, Alemanya. Fou publicada per Warner Reprise Video el 9 de març de 2004.
En el concert van interpretar dues cançons noves en aquell moment, «Bad Day» i «Animal», i també la reaparició de «Permanent Vacation», original del 1980, per tant, anterior al primer àlbum d'estudi, i inèdita des de feia molts anys.
En el DVD s'hi va incloure com a material extra el documental titulat A Stirling Performance, on es feia crònica de l'estada de la banda al Castell de Stirling, Escòcia, durant tres dies el juliol de 1999. Aquest documental ja s'havia publicat anteriorment l'any 2000.

## Llista de cançons

Totes les cançons foren escrites i compostes per Bill Berry, Peter Buck, Mike Mills i Michael Stipe, excepte les indicades.

## Crèdits
### R.E.M.

* Peter Buck – guitarra, baix, banjo, mandolina
* Mike Mills – baix, veus addicionals, piano
* Michael Stipe – cantant

### Músics addicionals

* Scott McCaughey – guitarra, teclats, cantant
* Bill Rieflin – bateria, percussió
* Ken Stringfellow – teclats, banjo, baix, cantant
# Memento (patró de disseny)

El Memento o patró de record és un patró de disseny de programari que ofereix la possibilitat de restaurar un objecte al seu estat anterior (desfer a través d'un rollback).
El patró Memento es compon de dos objectes: l'iniciador i un cuidador. L'iniciador és un objecte que té un estat intern. El cuidador li vol fer una cosa a l'iniciador, però vol ser capaç de desfer el canvi. El cuidador primer li demana a l'iniciador un objecte de record (memento). A continuació, es fa l'operació (o la seqüència d'operacions), que es volien fer. Per desfer aquestes operacions, ens retorna l'objecte de memento. El memento en si és un objecte opac (un que el cuidador no pot o no hauria de canviar). A l'usar aquest patró, s'ha de tenir cura si l'iniciador pot canviar altres objectes o recursos - el patró memento opera només amb un objecte.

## Codis d'exemple
### Actionscript 3

El següent programa en Actionscript 3 implementa el patró Memento.

### Java

El següent programa de Java ensenya com fa el "desfés" usant el patró "Memento".
La sortida és:

### Ruby

El següent codi en Ruby implementa el mateix patró.

## Vegeu també

* Facade

## Enllaços externs

* Descripció per Matthew Heaney (anglès)
* Diagrama de classes del Memento en UML Arxivat 2014-07-24 a Wayback Machine. amb exemples de codi en C# i .NET. (anglès)
# Picaflors cendrós

El picaflors cendrós (Dicaeum vulneratum) és un ocell de la família dels diceids (Dicaeidae).

## Hàbitat i distribució

Habita els boscos de les muntanyes de les Moluques meridionals, a Seram i Ambon.

## Referències

* ↑ «Picaflors cendrós». Cercaterm. TERMCAT, Centre de Terminologia. Rev. 20/01/2022(català)
# Peix emperador gris

El peix emperador gris (Lutjanus griseus) és una espècie de peix de la família dels lutjànids i de l'ordre dels perciformes.

## Morfologia

* Els mascles poden assolir 89 cm de longitud total.

## Alimentació

Menja principalment de nit peixets, gambes, crancs, gastròpodes, cefalòpodes i plàncton.

## Depredadors

És depredat per Gymnothorax moringa, Gymnothorax funebris (als Estats Units) i Sphyraena barracuda (Estats Units).

## Hàbitat

És un peix de clima subtropical i associat als esculls de corall que viu entre 5-180 m de fondària.

## Distribució geogràfica

Es troba des de Massachusetts (Estats Units) i Bermuda fins a Rio de Janeiro (Brasil), incloent-hi el Golf de Mèxic, les Índies Occidentals i el Carib.

## Referències

* ↑ «Lutjanus griseus». Catalogue of Life. (anglès) (anglès)
* 1 2 3 4 FishBase (anglès)
* ↑ FishBase (anglès)
# Picaflors de Buru

El picaflors de Buru (Dicaeum erythrothorax) és un ocell de la família dels diceids (Dicaeidae).

## Hàbitat i distribució

Habita els boscos de les terres baixes de les illes Moluques, a Buru.

## Referències

* ↑ «Picaflors de Buru». Cercaterm. TERMCAT, Centre de Terminologia. Rev. 20/01/2022(català)
# Marquès Wen de Jin

Marquès Wen de Jin (xinès tradicional: 晉文侯, xinès simplificat: 晋文侯, pinyin: Jìn Wénhóu), nascut Ji Chou (姬仇), va ser l'onzè governant de l'Estat de Jin. També va ser el primer governant de Jin durant el període de les Primaveres i Tardors.
En el 805 aC, el Marquès Mu de Jin es trobava lluitant amb una tribu anomenada Tiao (條). Durant eixe període, el seu fill major, Ji Chou, va néixer. En el 785 aC, Marquès Mu de Jin died i l'oncle de Ji Chou, Ji Shang, va prendre el control del govern i va pujar al tron de Jin. Ji Chou va marxar de Jin per por al seu oncle, ja que aquest es creia l'hereu legítim al tron.
Marquès Wen de Jin Estat de Jin :
| Precedit per: Oncle Shang de Jin | Governant de Jin 780 aC – 746 aC | Succeït per: Marquès Zhao de Jin |
# Māris Riekstiņš

Māris Riekstiņš (Riga, 8 d'abril de 1963), és un advocat i polític letó, ha tingut el càrrec de ministre d'Afers Exteriors de Letònia del 8 de novembre de 2007 al 28 d'abril de 2010. Actualment és el representant Permanent de Letònia a l'OTAN.
Té una llicenciatura en dret de la Universitat de Letònia, precedida per la graduació de la Facultat de Pedagogia de l'Acadèmia Nacional d'Educació i Esport. Va ocupar el càrrec de Ministre d'Afers Exteriors en tres governs de coalició sota el lideratge del primer ministre Aigars Kalvītis, el primer ministre Ivars Godmanis i el primer ministre Valdis Dombrovskis.

## Vegeu també

* Segon Gabinet Kalvītis
* Segon Gabinet Godmanis
* Primer Gabinet Dombrovskis
# Picaflors cap-roig

El picaflors cap-roig (Dicaeum trochileum) és un ocell de la família dels diceids (Dicaeidae).

## Hàbitat i distribució

Viu a la vegetació secundària i conreus de les terres baixes de Sumatra, sud-est de Borneo, Java i Bali i Lombok, a les illes Petites de la Sonda occidentals.

## Referències

* ↑ «Picaflors cap-roig». Cercaterm. TERMCAT, Centre de Terminologia. Rev. 20/01/2022(català)
# Peix emperador de ratlles blaves

El peix emperador de ratlles blaves (Lutjanus kasmira) és una espècie de peix de la família dels lutjànids i de l'ordre dels perciformes.

## Morfologia

* Els mascles poden assolir 40 cm de longitud total.

## Alimentació

Menja peixos, gambes, crancs, cefalòpodes, crustacis planctònics i algues.

## Hàbitat

És un peix marí de clima tropical i associat als esculls de corall que viu entre 3-265 m de fondària.

## Distribució geogràfica

Es troba des del Mar Roig, l'Àfrica oriental i Sud-àfrica fins a les Illes Marqueses, les Illes de la Línia, el sud del Japó i Austràlia.

## Referències

* ↑ «Lutjanus kasmira». Catalogue of Life. (anglès)
* 1 2 3 4 FishBase (anglès)
* ↑ Bykov, V.P., 1983. Marine fishes: chemical composition and processing properties. Amerind Publishing Co. Pvt. Ltd., Nova Delhi, Índia. 333 p.
* ↑ Bagnis, R., P. Mazellier, J. Bennett i E. Christian, 1972. Fishes of Polynesia. Les Editions du Pacifique, Tahití. 368 p.
* ↑ Randall, J.E., 1995. Coastal fishes of Oman. University of Hawaii Press, Honolulu, Hawaii. 439 p.
* ↑ Anderson, W.D. Jr., 1986. Lutjanidae. (Genus Lutjanus by G.R. Allen). p. 572-579. A M.M. Smith i P.C. Heemstra (eds.) Smiths' sea fishes. Springer-Verlag, Berlín.
# Muntanyes de Luang Prabang

Les Muntanyes de Luang Prabang (tailandès ทิวเขาหลวงพระบาง, Thiokhao Luang Prabang) són una serralada de l'Àsia Sud-oriental d'uns 280 km de longitud.
Des del Mekong, a la vora de Luang Prabang aquestes muntanyes formen una frontera natural entre Laos i Tailàndia en la part septentrional dels dos estats i s'estenen en direcció meridional fins a la Província de Loei a Tailàndia. El punt més alt de la serralada és el Phu Soi Dao (2.120 m), situat a la frontera entre els dos estats. Altres pics importants són Phu Khe (2,079 m), Doi Phu Kha (1,980 m), Doi Phu Wae (1,837 m) i Doi Phi Pan Nam (1,745 m). Geològicament les muntanyes de Luang Prabang tenen molta afinitat amb les Muntanyes de Khun Tan, i de Phi Pan Nam situades més a l'oest.
Aquesta serralada forma una ecoregió i antigament era una zona on hi havia molts elefants en estat salvatge. Les muntanyes es troben cobertes amb boscos tropicals secs a altures mitjanes amb algunes zones de boscos tropicals humits. L'abundància de teca fa que hi hagi tala clandestina d'arbres amb la complicitat de les autoritats militars. La zona és molt remota i hi ha molt poques vies de comunicació entre Laos i Tailàndia a través de la serralada. Només hi ha una carretera que va de Sainyabuli, la capital provincial de Laos fins a la frontera amb Tailàndia. Hom afirma que hi ha ietis a la zona de Mae Charim.

## Vegeu també

* Laos

## Referències

* ↑ «Heritage, Northern Thailand». Arxivat de l'original el 2007-01-26. [Consulta: 26 gener 2007].
* ↑ «Geology of Thailand - Ministry of Natural Resources and Environment, Bangkok». Arxivat de l'original el 2017-12-01. [Consulta: 7 febrer 2012].
* ↑ Luang Prabang montane rain forests (IM0121)
* ↑ Walker, Andrew. The legend of the golden boat: regulation, trade and traders in the borderlands of Laos, Thailand, China, and Burma. University of Hawaii Press, 1999, p. 179. ISBN 9780824822569 [Consulta: 27 juny 2011].
* ↑ «The yetis of Northern Thailand». Arxivat de l'original el 2011-07-27. [Consulta: 7 febrer 2012].

## Enllaços externs

* Google Books, The Physical Geography of Southeast Asia
* Map of Laos (physical) Arxivat 2014-11-11 a Wayback Machine.
* Lao People’s Democratic Republic - National Report on Protected Areas and Development Arxivat 2021-05-22 a Wayback Machine.
* Existing and Planned Lao Hydropower Projects – 1 July 2009
# Procurador dels tribunals

El Procurador dels Tribunals és un professional liberal i independent, llicenciat o graduat en Dret, que coneix el funcionament dels òrgans jurisdiccionals i que garanteix la igualtat de les parts en el procés judicial, a les quals representa de manera directa, voluntària, legal i tècnica.
Actua en totes les jurisdiccions del Dret i participa en tot el procediment judicial, responsabilitzant-se’n i agilitzant-ne els tràmits, a més d'oferint-ne una comunicació objectiva i fidedigna sobre el desenvolupament. Així mateix, tramita a l'advocat totes les resolucions i escrits que presenta i vetlla pels interessos del client guardant-li el secret professional. És, en definitiva, un veritable especialista en l'àmbit de l'execució judicial i un col·laborador necessari de l'Administració de Justícia.
Representa els seus clients davant els jutjats i tribunals de manera exclusiva. Dins el seu marc estatutari col.labora amb el sistema públic de justícia, servint de connexió jurídic-formal entre els tribunals i els ciutadans que són part en processos judicials, abreviant tècnicament els tràmits dels actes de comunicació processal (requeriments, notificacions i citacions). Les lleis d'enjudiciament civil i penal estableixen l'obligatorietat de la contractació de procurador per poder comparèixer a les causes judicials més complexes. El procurador examina i fa seguiment tant dels escrits que presenta al Deganat del jutjat, com de les notificacions que posteriorment envia als advocats i als seus clients. Essent especialista en dret processal, quan detecta errors o deficiències, els posa en coneixement dels advocats o de l'oficina judicial perquè siguin esmenats, sempre dintre de termini. També realitza el trasllat d'escrits a la part contrària en el plet i informa als seus clients sobre l'estat de les actuacions judicials. En molts casos dirigeix l'execució de resolucions judicials (decrets, interlocutòries i sentències).

## Vegeu també

* Anthony Dudley

## Enllaços externs

* http://www.icpb.es
* http://www.icpm.es
# Ratpenat nassut de Trinitat

El ratpenat nassut de Trinitat (Choeroniscus intermedius) és una espècie de ratpenat que viu al Perú.

## Referències

* ↑ Distribució geogràfica (castellà)

## Enllaços externs

* Choeroniscus intermedius a WolframAlpha(anglès)
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Martim Mércio da Silveira

Martim Mércio da Silveira, conegut a l'Argentina com Martín Mercío Silveyra, (Bagé, 2 de març de 1911 - Rio de Janeiro, 16 d'agost de 1972) fou un jugador de futbol brasiler de la dècada de 1930.

## Trajectòria

Començà la seva carrera l'any 1929 al Guarany FC de Bagé a l'estat de Rio Grande do Sul. El 1930 es traslladà a Rio de Janeiro per fitxar pel Botafogo on guanyà els campionats de 1930 i 1932. Entre 1933 i 1934 jugà al CA Boca Juniors de Buenos Aires, essent el primer jugador brasiler en la història del club. Amb Boca guanyà el campionat argentí el 1934. A continuació retornà al Botafogo, amb qui guanyà dos nous campionats carioques els anys 1934 i 1935. Romangué al club fins a 1940. Fou internacional amb la selecció brasilera i participà en el Mundials d'Itàlia 1934 i França 1938.

## Palmarès
### Botafogo

* Campionat carioca: 1930, 1932, 1934, 1935

### Boca Juniors

* Campionat argentí de futbol: 1934

### Brasil

* Copa Rio Branco: 1932

## Referències

* ↑ «Los Brasileños En Boca». labombonera.com.ar. [Consulta: 17 març 2014].
* ↑ Martim Mércio da Silveira Fitxa i estadístiques a la FIFA
* ↑ «Todos os brasileiros - 1934» (en portuguès). FolhaOnline, 09-12-2005. [Consulta: 16 desembre 2017].
* ↑ «Todos os brasileiros - 1938» (en portuguès). FolhaOnline, 09-12-2005. [Consulta: 16 desembre 2017].
# Picaflors carminat

El picaflors carminat (Dicaeum igniferum) és un ocell de la família dels diceids (Dicaeidae).

## Hàbitat i distribució

Habita el bosc obert i matolls de les terres baixes de les illes de Sumbawa, Flores, Pantar i Alor, a les illes Petites de la Sonda.

## Referències

* ↑ «Picaflors carminat». Cercaterm. TERMCAT, Centre de Terminologia. Rev. 20/01/2022(català)
# Petit Vinyamala

El Petit Vinyamala o Petit Vignemale és una muntanya de 3.032 m d'altitud, amb una prominència de 70 m, que es troba al massís del Vinyamala, al departament dels Alts Pirineus (França).
La primera ascensió la va realitzar La Baumelle l'agost de l'any 1798.

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Ollivier, Robert. Vignemale - Monte Perdido. Barcelona: Centre Excursionista de Catalunya, 1968 (Guies). DL B-14929-1968.
# Nioboesquinita-(Y)

La nioboesquinita-(Y) és un mineral de la classe dels òxids que pertany al grup de l'esquinita. Rep el seu nom en relació al fet que és l'anàleg mineral amb niobi de l'esquinita-(Y).

## Característiques

La nioboesquinita-(Y) és un òxid de fórmula química (Y,REE,Ca,Th,Fe)(Nb,Ti,Ta)₂(O,OH)₆. Cristal·litza en el sistema ortoròmbic. La seva duresa a l'escala de Mohs és 5 a 6.
Segons la classificació de Nickel-Strunz, la nioboesquinita-(Y) pertany a «04.DF: Òxids amb proporció metall:oxigen = 1:2 i similars, amb cations grans (+- mida mitja); dímers i trímers que comparteixen costats d'octàedres» juntament amb els següents minerals: esquinita-(Ce), esquinita-(Nd), esquinita-(Y), nioboesquinita-(Ce), nioboesquinita-(Nd), rynersonita, tantalesquinita-(Y), vigezzita, changbaiïta i murataïta-(Y).

## Jaciments

La nioboesquinita-(Y) va ser descoberta a unes excavacions del llac Bear Lake (Ontario, Canadà). També ha estat descrita a l'àrea de Quadeville, al Quebec; a l'àrea de Lamujärvi (Ostrobòtnia del Nord, Finlàndia) i al dipòsit Chungju, al mont Eorae (Chungcheongbuk-do, Corea del Sud).

## Referències

* ↑ «Nioboaeschynite-(Y)» (en anglès). Mindat. [Consulta: 7 novembre 2015].
# Sant Esteve de Castellar

Sant Esteve de Castellar és el nom dels següents llocs:
* L'església de Sant Esteve de Castellar Vell, antiga parròquia de Castellar del Vallès.
* L'església de Sant Esteve de Castellar del Vallès, actual parròquia de Castellar de Vallès.
* El municipi de Castellar del Vallès, que es va anomenar Sant Esteve de Castellar des del segle xviii fins a mitjans del segle xx.
# Reballada

En l'àmbit esportiu, una reballada és l'acció de colpejar la pilota amb la mà oberta, utilitzant la palma i els dits, per tornar-la a l'altre terreny de joc. Més concretament en el món de la pilota valenciana, una reballada també és el fet de llançar una moneda a l'aire per decidir la posició dels dos equips quan no s'havia pactat anteriorment.
Respecte a la primera accepció, una reballada potent i ben feta es pot observar, per exemple, quan l'equip col·locat a la part de la canxa on es realitza treta llença la pilota contra l'altre equip per iniciar la contesa.
Un exemple de la segona accepció ocorre quan l'home bo de la partida (el jutge), a l'inici de la partida, llença una moneda a l'aire amb una cara de color blau i l'altra de color roig, representant dels equips enfrontats. Aleshores, l'equip escollit per l'atzar elegeix el costat de la canxa on vol començar el primer joc de l'enfrontament o si prefereix estar en possessió del mòbil.

## Referències

* ↑ «Blog de José Gargallo Gregori». [Consulta: 28 novembre 2023].